section_heading: Kemizam i nomenklatura piroksena
paragraph_text: Tipični pirokseni većinom su građeni od <tt>[SiO<sub>4</sub>]</tt> -tetraedara, a dominantni su dvovalentni ioni u oba oktaedra (X i Y), tako da dobivaju aproksimativnu formulu <tt>XYT<sub>2</sub>O<sub>6</sub></tt>. Imena čestih kalcijsko-željezovito-magnezijskih piroksena definirana su u "piroksenskom četverokutu" (trapezu) na slici 2. enstatitsko-ferosilitna serija ([Mg,Fe]SiO<sub>3</sub>) sadrži do 5 molarnih udjela kalcija te se javlja u tri polimorfa - kao rompski ortoenstatit i protoenstatit te kao monoklinski klinoenstatit (te kao ekvivalent ferosilit). Povećanjem udjela kalcija onemogućuje se stvaranje rompsih faza i pigeonita <tt>([Mg,Fe,Ca][Mg,Fe]Si<sub>2</sub>O<sub>6</sub>)</tt> pa kristaliziraju samo monoklinski pirokseni. Ne postoji kompletna čvrsta otopina s kalcijskim udjelom, a Mg-Fe-Ca pirokseni s molarnim udjelom kalcija od 15 do 25% kao takvi nisu stabilni. To dovodi do praznine u seriji između pigeonita i augita. Tu postoji proizvoljna separacija između augita i čvrste otopine diopsida i hedenbergita <tt>(CaMgSi<sub>2</sub>O<sub>6</sub> - CaFeSi<sub>2</sub>O<sub>6</sub>)</tt>. Podjela je napravljena na 45% molarnog udjela kalcija. Kako kalcijev ion ne može upotpuniti Y-oktaedar, pirokseni s više od 50% udjela Ca ne postoje.